30.4.2007

SUOMEN ULOSOTTOMIESTEN YHDISTYS JHL RY Harri Lepolahti
Suopolku 613
01800 Klaukkala

OIKEUSMINISTERIÖLLE
Pyydettynä lausuntona ulosoton paikallisorganisaatiota koskevasta uudistuksesta esitämme kunnioittaen seuraavaa.
Yleistä

Pidämme ulosoton paikallisorganisaatiouudistusta asianmukaisena ja tarpeellisena uudistuksena. Oikein toteutettuna piirikoon suurentaminen ja erillisvirastojärjestelmä tulevat lisäämään ulosoton toiminnan vaikuttavuutta ja tehokkuutta sekä parantamaan toimintaedellytyksiä. Ulosoton alueellisten palvelujen saatavuus tulee kuitenkin turvata toimipaikat säilyttämällä.

Uudistuksen yhteydessä tulee henkilöstön asema ja oikeudet ottaa huomioon. Pidämme tärkeänä, että uudistusta toteutetaan valtakunnantasolla yhteistoiminnassa henkilöstöä edustavien järjestöjen kanssa ja piiritasolla yhteistyössä henkilöstön kanssa.

Henkilöstölle tulee antaa varhaisessa vaiheessa mandollisuus vaikuttaa päätöksentekoon, joka liittyy työhön, työoloihin ja uusien virastojen toimintaan. Henkilöstön asiantuntemus tulee hyödyntää hankkeen toteuttamisessa.

Piirien nimet

Luonnoksessa valtioneuvoston asetukseksi ulosottopiireistä on esitetty uusien yhdistyvien piirien nimet. Nimet viittaavat pääosin niihin maakuntiin, joita uudet ulosottopiirit vastaavat alueellisesti. Poikkeuksena ovat Espoon ja Vantaan ulosottopiirit, jotka niminä viittaavat yksittäisiin kaupunkeihin.

Espoo ja Vantaa sopivat huonosti uusien ulosottovirastojen nimiksi, koska piirit käsittävät useita

muita kaupunkeja ja kuntia. Nimet eivät ole myöskään yhdenmukaiset muun nimistön kanssa. Kaikki uudet piirit tulee nimetä yhdenmukaisesti toimialuetta kuvaavilla nimillä.

Esitämme valtioneuvoston asetusluonnokseen seuraavat muutokset:

Espoon ulosottoviraston tilalle esitämme nimeksi Länsi-Uudenmaan ulosottovirastoa. Vantaan ulosottoviraston tilalle esitämme nimeksi Keski ja Itä-Uudenmaan ulosottovirastoa. Suomen Ulosottomiesten Yhdistys JHL ry

Harri Lepol.å ti puheenjohtaja